Татарстан Республикасы Әлки районы Сиктерме-Хузангай авылының исемен үзгәртү мәсьәләсе буенча гавами тыңлаулар турында

Татарстан Республикасы Дәүләт Советының

Дәүләт корылышы һәм җирле үзидарә комитеты

КАРАРЫ

2022 елның 7 июне, № 1-134-6-ПК

Татарстан Республикасы Әлки муниципаль районы Советының Татарстан Республикасы Әлки районы Сиктерме-Хузангай авылының исемен үзгәртү турындагы мөрәҗәгатен карап, «Географик объектлар исемнәре турында» 1997 елның 18 декабрендәге 152-ФЗ номерлы Федераль законның 9 статьясы, «Татарстан Республикасында географик объектлар исемнәре өлкәсендәге аерым мәсьәләләрне җайга салу турында» 2014 елның 23 июлендәге 66-ТРЗ номерлы Татарстан Республикасы Законының 4 статьясы нигезендә Татарстан Республикасы Дәүләт Советының Дәүләт корылышы һәм җирле үзидарә комитеты КАРАР БИРӘ:

1. Татарстан Республикасы Әлки районы Сиктерме-Хузангай авылының исемен үзгәртү мәсьәләсе буенча гавами тыңлауларны 2022 елның 24 июнендә 10 сәгатьтә билгеләргә.

Гавами тыңлауларны үткәрү урынын Татарстан Республикасы Әлки районының «Хузангай клуб-музее» муниципаль учреждениесе бинасы дип билгеләргә, ул түбәндәге адрес буенча урнашкан: Татарстан Республикасы, Әлки муниципаль районы, Сиктерме-Хузангай авылы, Майский урамы, 1А йорт.

2. Гавами тыңлауларны оештыру һәм үткәрү өчен түбәндәге составта эшче төркем төзергә:

Хәбибуллин Альберт Галимҗан улы – Татарстан Республикасы Дәүләт Советының Дәүләт корылышы һәм җирле үзидарә комитеты рәисе;

Билалов Рәшит Әбрар улы – Әлки муниципаль районы башлыгы урынбасары (килешү буенча);

Ибраһимова Лиана Илгиз кызы – Татарстан Республикасы Дәүләт Советы Аппараты Хокук идарәсенең конституциячел законнар бүлеге мөдире;

Мотыйгуллина Гөлшат Әмир кызы – Татарстан Республикасы Дәүләт Советы Аппараты Оештыру идарәсенең Татарстан Республикасы Дәүләт Советының Дәүләт корылышы һәм җирле үзидарә комитеты эшчәнлеген тәэмин итү бүлеге мөдире;

Толмачева Лилия Фаикъ кызы – Әлки муниципаль районы Советының оештыру бүлеге башлыгы урынбасары (килешү буенча).

Татарстан Республикасы Дәүләт Советының

Дәүләт корылышы һәм җирле

үзидарә комитеты рәисе А.Г. Хәбибуллин